Dobro jutro, 27.9.2002�


Naslov: POSAVSKI NAPOVEDNIK








T: GORAN ROVAN�
�
�
Dobro jutro. �V Posavju bo danes zelo pestro. Ob enajsti uri bodo v Kostanjevici na Krki, ki letos praznuje svojo 750 letnico, pripravili novinarsko konferenco, kjer bodo pojasnili, zakaj so Dolenjske Benetke - kot jih tudi imenujemo, letos osvojile laskavo srebrno priznanje na evropskem ocenjevanju Entente Florale - odličje so pred dnevi prejeli na Nizozemskem. Zvečer pa bo etnolog Naško Križnar v  kostanjeviški osnovni šoli pripravil predavanje z video projekcijo in delavnico o Pustovanju kot kulturni vrednoti, seveda bo predstavljena tudi kostanjeviška Šelma. �Veselo bo tudi na Blanci, saj bodo ob dvanajsti uri pred tamkajšnjo osnovno šolo svečano podpisali pogodbo in položili temeljni kamen za nujno potrebno dozidavo šole. Ob svetovnem dnevu turizma, ki ga praznujemo na današnji dan, pa bo Zavod za turizem brežiške občine ob letošnjem letu Ekoturizma danes popoldan v vasi Črnc pri Brežicah pripravil ogled zanimive turistične kmetije Fabinc, kjer gojijo zdravilne rastline in dišavnice. �Vinogradniki pa seveda upajo, da jim bo vreme ta vikend bolj naklonjeno, da bodo lahko potrgali grozdje in iz njega stisnili sladek mošt. Upajmo, da bo res tako.�
�
X- Snemalec in montažer: JOŽE GRAJŽL�
�






�Kaseta Beta Krško št. �Traja: 1.





